#### ՏԱՎՈՒՇԻ ՄԱՐԶՊԵՏ ԱՐՄԵՆ ՂՈՒԼԱՐՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՇԽԱՏԱՆՔԻ ՕՐՎԱ ԿԱՊԱԿՑՈՒԹՅԱՄԲ

01.05.2014

Սիրելի տավուշցիներ

  Ջերմորեն շնորհավորում եմ Ձեզ մայիսմեկյան տոնի՝ Աշխատանքի ու աշխատավոր մարդու օրվա կապակցությամբ: Աշխատանքն է մարդկային կյանքի ու մշակույթի հիմքը, յուրաքանչյուր ընտանիքի կայացման ու ամրապնդման կարևոր երաշխիքը: Իսկ գաղտնիք չէ, որ ամուր ու կայացած ընտանիքներով է հզոր երկիրը: Աշխատանքը հայ մարդու համար մեծագույն արժեք է, կյանքի պայման: Ու բոլոր ժամանակներում էլ, հավատարիմ իր տեսակին ու կենսակերպին, նա կարողացել է սեփական քրտինքով վաստակել իր հացը, արարել ու բարիք ստեղծել:  
   Սահմանամերձ Տավուշի մարզը գյուղատնտեսական մարզ է, ու ես ուզում եմ առանձնակի շնորհավորել գյուղացու, գյուղի աշխատավորի Աշխատանքի տոնը:   
Սիրելի հայրենակիցներ, մեկ անգամ ևս շնորհավորելով տոնի առթիվ՝ մաղթում եմ Ձեզ երջանկություն, խաղաղ ու արժանապատիվ աշխատանք՝ ի շահ Ձեր ընտանիքների բարեկեցության, մեր երկրի զարգացման ու առաջընթացի:   
Փառք ու պատիվ աշխատավոր մարդուն: